ผู้ว่ากรุงเทพมหานคร กำชับเจ้าหน้าที่ติดไฟม่านน้ำบริเวณเกาะกลางถนนราชดำเนินกลางเพิ่ม คาดจะดำเนินการแล้วเสร็จคืนนี้
ผู้ว่ากรุงเทพมหานครกำชับเจ้าหน้าที่ติดไฟม่านน้ำบริเวณเกาะกลางถนนราชดำเนินกลางเพิ่มคาดจะดำเนินการแล้วเสร็จคืนนี้     พล.ต.อ.อัศวินขวัญเมืองผู้ว่าราชการกรุงเทพมหานครกล่าวถึงการเตรียมความพร้อมตามเส้นทางเสด็จพระราชดำเนินเลียบพระนครในเส้นทางขบวนพยุหยาตราทางสถลมารคเนื่องในงานพระราชพิธีบรมราชาภิเษกทั้งไฟฟ้าส่องสว่าง กล้องCCTV การประดับตกแต่งไม้ดอกไม้ประดับ และซุ้มเฉลิมพระเกียรติฯขณะนี้ว่า การขีดสี ตีเส้น การดูแลความสะอาดตามคูคลองคูเมือง ในกำแพงพระนครชั้นใน ชั้นกลาง และชั้นนอก มีความเรียบร้อยเสร็จสมบูรณ์แล้ว แต่ยังมีบางจุดที่แสงสว่างยังยังไม่เพียงพอ โดยเฉพาะเกาะกลางถนนราชดำเนินกลาง ซึ่งได้กำชับให้เจ้าหน้าที่เร่งติดไฟม่านน้ำตลาดเส้นทางทั้งสองฝั่งให้แล้วเสร็จในคืนนี้(30 พค.) ส่วนอากาศที่ร้อนอาจส่งผลให้ดอกไม้ที่ประดับตกแต่งตามเส้นทางต่างๆเหี่ยวเฉา ดังนั้นทางกรุงเทพมหานคร จะทยอยเปลี่ยนดอกไม้ที่ประดับตกแต่งพันต้นไม้ให้มีความสดและสวยงานอยู่ตลอด เพื่อความสมพระเกียรติ สำหรับจุดพักค้างทางกรุงเทพมหาครได้จัดเตรียมอาคารกีฬาเวสน์1 และ2 ไว้ให้ประชาชนพักค้างสามารถรองรับได้ประมาณ1,000 คนพร้อมขอให้ประชาชนที่จะเดินทางมาในวันดังกล่าวให้แต่งกายด้วยชุดสุภาพเรียบร้อย     และในช่วงค่ำของวันนี้( 30 พค) ผู้ว่าราชการกรุงเทพมหานครได้เดินทางมาเป็นประธานพิธีเปิดซุ้มเฉลิมพระเกียรติเนื่องในโอกาสมหามงคลพระราชพิธีบรมราชาภิเษกพุทธศักราช2562 บริเวณด้านหน้าสถานีตำรวจนครบาลพระราชวังซึ่งเป็นความร่วมมือจากประชาชนบริษัทห้างร้านและผู้ค้าดอกไม้ย่านปากคลองตลาดที่ร่วมแรงร่วมใจจัดทำโดยผู้ว่าราชการกรุงเทพมหานครกล่าวว่าสถานีตำรวจนครบาลพระราชวังได้อำนวยความสะดวกด้านสถานที่จัดงานโดยให้พื้นจัดแสดงสำหรับดอกไม้ที่ใช้ในการประดับตกแต่งครั้งนี้ด้านหน้าประดับด้วยดอกไม้จริงและดอกไม้ประดิษฐ์เน้นสีเหลืองซึ่งเป็นสีประจำพระองค์โดยจะเปิดให้ประชาชนได้ร่วมเก็บภาพเป็นที่ระลึกจนถึงวันที่31 พฤษภาคมนี้